Caneto

Caneto ye un lugar aragonés d'o municipio de a Fueva, en a comarca de Sobrarbe y a provincia de Uesca. A suya población ye de 18 habitants (2011 «Caneto» en a subpachina «Relación de unidades poblacionales» d'o Instituto Nacional de Estadística, consultada o 22 de marzo de 2012.).

Caneto fayó parte de l'antigo municipio de Clamosa «Caneto» en a pachina oficial de l'achuntamiendo de a Fueva; consultada o 12 de noviembre de 2010. como aldeya de Clamosa que yera. Se despobló en os anyos 1960 como consecuencia d'a construcción de l'entibo de lo Grau, cuan que en chunto con a Penilla y Clamosa s'expropión os nuclios d'o barranco d'a Penilla y d'o barranco d'o Salinar. Fué despoblau dica a decada de 1980, amanau a que en fese vente anyos, cuan que por iniciativa ciudadana s'escomenzó a repoblar con a bendición de l'achuntamiento de a Fueva, municipio en o que i heba quedau integrau dimpués d'a expropiación. Gosó dica estar-le restituida una escuela, que en l'actualidat ye cluesa unatra vegada.

En o suyo casco urbano i conviven tres casals fuertes d'os sieglos XVII y XVIII, una capiella consagrada ta honra de Santo Domingo que data d'o sieglo XVI, y una estupa de culto budista devantada en os anyos 1990 por os recolonizadors, que se relacionan con a comunidat budista de Panillo.

 Demografía 

Fiestas
17 de chinero, romería ta Clamosa, fendo-le honras a Sant Antón y coincidindo con a fiesta d'hibierno de a dita localidat. Calandario de fiestas en a pachina oficial de l'achuntamiendo d'a Fueva; consultada o 12 de noviembre de 2010.
22 de chinero, fiesta d'hibierno, fendo-le honras a Sant Vicient Mártir.
23 d'abril, romería ta o santuario de Santa María de Bruís como celebración d'o día de Sant Chorche.
25 d'abril, romería ta la ermita de Sant Marcos.
14 d'agosto, fiesta Mayor, fendo-le honras a Santo Domingo.

Referencias

Caneto
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe